Den 10. februar 2007 vant Guri Schanke den norske finalen av Melodi Grand Prix med låten «Ven a bailar conmigo», komponert av svenske Thomas G:son, etter å ha fått om lag en tredel av telefonstemmene. Sangen gikk også rett inn som nummer en i sin første uke på Norsktoppen. Schanke representerte Norge under semifinalen i Eurovision Song Contest 2007 den 10. mai 2007 i Helsingfors i Finland, en semifinale hun måtte gjennom da Norges bidrag i 2006 ikke ble blant de ti beste. Guri Schanke fikk for få stemmer til å gå videre til hovedfinalen.